《和后唐王仁裕舍人留题自然观》
宋代·冯山

黄鹤仙音久寂然，嘉陵江上碧峰端。惟馀寂寞烟霞馆，空老阴森桧柏坛。

药灶绕行云彩动，诗牌吟拂玉声寒。虚无踪迹何须问，自有清名不死丹。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。